Bedľa vysoká je stopkovýtrusá huba z čeľade pečiárkovitých, ktorá rastie hlavne v starších listnatých a zmiešaných lesoch. Jej klobúk má spočiatku vajcovitý tvar, ale v dospelosti býva plochý. Má belavú farbu a je pokrytý veľkými mäkkými šupinami hnedej farby. Noha je ukončená guľovitou hľuzou, dá sa ľahko vylomiť a nájdete na nej aj dvojitý prsteň. Chuť surovej bedle pripomína čerstvé lieskové oriešky, vôňa je typicky hubová, a ak do bedle zakrojíte, nezmení farbu.